Karan-Badnjević: Dobra saradnje MUP-a Srpske i IDDEEA BiH

Ministar unutrašnjih poslova Republike Srpske Siniša Karan sastao se danas u Banjaluci sa novoimenovanim direktorom Agencije za identifikaciona dokumenta, evidenciju i razmjenu podataka BiH Almirom Badnjevićem.

Na sastanku je istaknuta dobra saradnja Ministarstva unutrašnjih poslova i IDDEEA i opredjeljenje za nastavak saradnje u okviru svojih nadležnosti za nastavak razvijanja elektronskih usluga za građane, saopšteno je iz MUP-a Srpske.

Karan i Badnjević su izrazili zadovoljstvo realizacijom projekta automatske provjere podataka u matičnim knjigama u procesu izdavanja ličnih dokumenata, a koji su sproveli Ministarstvo uprave i lokalne samouprave Republike Srpske, MUP Republike Srpske i IDDEEA BiH.

